open-index/open-wikipedia-markdown huggingface dataset:
லால்குடி ராஜலட்சுமி

**லால்குடி ராஜலட்சுமி** (*Lalgudi Rajalakshmi*) இந்திய பாரம்பரிய கருநாடக இசை வயலின் கலைஞர் ஆவார்.  ராஜலட்சுமி லால்குடி பாரம்பரியத்தில் வயலின் இசைக்கிறார்.

## இளமையும் பயிற்சியும்
லால்குடி ராஜலட்சுமி இசைக்கலைஞர்களின் குடும்பத்தைச் சேர்ந்தவர். இவரது உடன்பிறப்புகள் வீணை மேதை பத்மாவதி அனந்தகோபாலன் மற்றும் வயலின் கலைஞர்களான லால்குடி ஜெயராமன் மற்றும் சிறீமதி பிரம்மானந்தம் ஆவர். இவரது ஆரம்ப பயிற்சி இவரின் தந்தை லால்குடி கோபாலா அய்யரிடம் இருந்தது. பின்னர் தனது அண்ணன் லால்குடி ஜெயராமனிடமிருந்தும் கற்றுக்கொண்டார்.

## இசை செயல்பாடு
லால்குடி ராஜலட்சுமி தனது 10 வயதில் பாடத் தொடங்கினார். அப்போதிருந்து, அருணா சாயிராம், டி. கே. பட்டம்மாள், மண்டோலின் ஸ்ரீநிவாஸ், மணி கிருஷ்ணசுவாமி, எம். எல். வசந்தகுமாரி, நெய்வேலி சந்தனகோபாலன், என். ரமணி, ராதா மற்றும் ஜெயலட்சுமி, சரோஜா மற்றும் லலிதா, சுதா ரகுநாதன், இவரின் மகள் ஜெயந்தி குமரேஷ் மற்றும் பேரன் அபிசேக் ரகுராம் உள்ளிட்ட பல கலைஞர்களுடன் இணைந்து வயலின் இசைத்துள்ளார். இந்தியாவிலும், மலேசியா, சிங்கப்பூர் மற்றும் அமெரிக்கா உள்ளிட்ட பல நாடுகளிலும் இவர் இசை நிகழ்ச்சிகளை நிகழ்த்தியுள்ளார். ராஜலட்சுமி அனைத்திந்திய வானொலி பணியாளர் கலைஞராகவும் பணியாற்றியுள்ளார்.

## விருதுகள்
ராஜலட்சுமிக்கு வழங்கப்பட்ட விருதுகளில் சிறீ தியாகராஜ பஜன சபாவின் "கலா ஜோதி", இராமகிருஷ்ண பஜன சபையின் "சங்கீத பூஷணா", காயன சமாஜாவின் "ஸ்வரபூஷணி" (2013) மற்றும் இசை அகாடமியின் மதிப்புமிக்க பாப்பா வெங்கட்ரமையா விருது (2015) ஆகியவை அடங்கும்.

## கற்பித்தல்
மதிக்கப்படும் ஆசிரியராக, லால்குடி ராஜலட்சுமி மாணவர்களுக்கு வயலின், வீணா மற்றும் குரல் இசையில் பயிற்சி அளித்துள்ளார்.  இவரது மாணவர்களில் வீணா கலைஞர் ஜெயந்தி குமரேஷ் குறிப்பிடத்தக்கவர்.

## மேற்கோள்கள்

பகுப்பு:தமிழ்நாட்டு இசைக்கலைஞர்கள்
பகுப்பு:கருநாடக இசை வயலின் கலைஞர்கள்
பகுப்பு:வாழும் மக்கள்
ரூபா ரேவதி

**ரூபா ரேவதி** (Roopa K. R. என்றும் அழைக்கப்படும் இவர் ஓர் இந்திய இசைக்கலைஞர், வயலின் கலைஞர் மற்றும் பின்னணிப் பாடகர் ஆவார். இவர் ஒரு பின்னணி பாடகராக தனது வாழ்க்கையைத் தொடங்கினார் மலையாளத் திரைப்படம் *மதம்பி*யில் 2008-இல் தனது முதல் பாடலைப் பதிவு செய்தார். தமிழ் மற்றும் கன்னடம் திரைப்படங்களிலும் பாடியுள்ளார். இவர் உண்மைநிலை நிகழ்ச்சி ஒன்றில் அம்ருதா தொலைக்காட்சியில் கலந்துகொண்டு வெற்றி பெற்றார்.

## வாழ்க்கை
ரேவதி கேரளாவின் எர்ணாகுளத்தில் பிறந்தார். இவர் மாலினி அரிகரன் மற்றும் தாமரக்காடு கோவிந்தன் நம்பூதிரி ஆகியோரின் கீழ் தனது ஐந்து வயதில் கருநாடக இசையைக் கற்றுக்கொள்ளத் தொடங்கினார்.

இப்போது, இவர் பி. உன்னிகிருஷ்ணன் மற்றும் எம். ஜெயச்சந்திரன் ஆகியோரின் கீழ் இதைத் தொடர்கிறார்.

## தொழில்
ரேவதி 2008ஆம் ஆண்டில் "என்டே சாரிகே" பாடலுடன் பின்னணிப் பாடகியாக அறிமுகமானார். பி. உன்னிகிருஷ்ணனின் மலையாளப் படமான *மதம்பி* இசை இயக்குநர் எம். ஜெயச்சந்திரனின் இசையில் பாடினார்.

2011ஆம் ஆண்டில், மலையாளத் திரையுலகில் வயலின் கலைஞராக அறிமுகமானார். பிருத்விராஜ் சுகுமாரன்- நடித்த *[[உருமி (திரைப்படம்)|உருமி]]* எனும் தீபக் தேவ் இசையமைத்த படத்தில் வயலின் கலைஞராகப் பணியாற்றினார்.

### உண்மைநிலை நிகழ்ச்சி

* 2007-அம்ருதா தொலைக்காட்சி *சூப்பர் ஸ்டார் குளோபல்* வெற்றியாளர்.

## மேற்கோள்கள்

## வெளி இணைப்புகள்

* அதிகாரப்பூர்வ வலைப்பதிவு
* அதிகாரப்பூர்வ யூடியூப் சேனல்

பகுப்பு:கன்னடத் திரைப்படப் பின்னணிப் பாடகர்கள்
பகுப்பு:தெலுங்குத் திரைப்படப் பின்னணிப் பாடகர்கள்
பகுப்பு:மலையாளத் திரைப்படப் பின்னணிப் பாடகர்கள்
பகுப்பு:வாழும் மக்கள்
பகுப்பு:1984 பிறப்புகள்
கோகிலா (திரைப்படம்)

**கோகிலா** (*Kokila*) என்பது 1977 ஆம் ஆண்டு அக்டோபர் மாதம் 7 ஆம் தேதியன்று  வெளிவந்த கன்னட மொழி திரைப்படம் ஆகும்.

இத்திரைப்படத்தின் மூலமாக பாலு மகேந்திரா இயக்குநராக அறிமுகம் ஆனார். இத்திரைப்படத்தில்  ஷோபா, மோகன் (நடிகர்), ரோஜா ரமணி கமலஹாசன் ஆகியோர் முக்கிய வேடங்களில் நடித்திருந்தனர். இத்திரைப்படத்தின் மூலமாக நடிகர் மோகன் திரைத்துறையில் அறிமுகம் ஆனார்.

## நடிகர்கள்

## விருதுகள்

### தேசிய திரைப்பட விருதுகள், இந்தியா
* 1978&nbsp;– 25ஆவது தேசிய திரைப்பட விருதுகள் : சிறந்த ஒளிப்பதிவாளருக்கான தேசிய திரைப்பட விருது, (கருப்பு மற்றும் வெள்ளை திரைப்படங்கள்) 

### கர்நாடக மாநில திரைப்பட விருதுகள்
* 1978&nbsp;– சிறந்த திரைக்கதைகான கன்னட மாநில திரைப்பட விருதினை கர்நாடக அரசு  பாலு மகேந்திராவுக்கு அளித்தது.

## மேற்கோள்கள்

## வெளி இணைப்புகள்
* 

பகுப்பு:1977 கன்னடத் திரைப்படங்கள்
பகுப்பு:பாலு மகேந்திரா இயக்கிய தமிழ்த் திரைப்படங்கள்
பகுப்பு:இந்தியக் கன்னடத் திரைப்படங்கள்
அக்மெல்லா ஓலரேசியா

**அக்மெல்லா ஓலரேசியா** (தாவரவியல் பெயர்: *Acmella oleracea*, ஆங்கிலம்: *toothache plant*, *Szechuan buttons*, *paracress*, *jambu*, *buzz buttons*, *tingflowers* and *electric daisy*.) என்பது பூக்கும் தாவரமாகும்.  இது “சூரியகாந்திக் குடும்பம்” என்ற குடும்பத்தின் கீழ் வகைப் படுத்தப்பட்டுள்ளது. இக்குடும்பத்தில் மொத்தம் 1704 பேரினங்கள் உள்ளன.  அதிலுள்ள பேரினமான “அக்மெல்லா” என்பதில் 35 இனங்கள் உள்ளன. அவற்றில் ஒரு இனமாக, இதன் பெயர் ஏற்றுக் கொள்ளப்பட்டுள்ளது. இந்த தாவரயினத்தினை, லின்னேயசு ஓரளவு உரைத்தார். பின்பு, தெளிவாகக் கண்டறிந்தவர் 'இராபர்டு கே. சன்சென்' (Jansen, Robert K. (1954-)) ஆவார்.

## வாழிடம்
இதன் பிறப்பிடம் பிரேசிலின் தென்பகுதி என அறிவிக்கப்பட்டுள்ளன. மேலும், அறிமுக இடங்கள் தென் அமெரிக்கா, ஆப்பிரிக்கா கண்டங்களிலும், இந்தியா நாட்டிலும் பரவியுள்ளன.

## வளரியல்புகள்
இது செடி ஆகும். இதன் தண்டுகள் தரையோடு அல்லது நிமிர்ந்து இருக்கின்றன. தண்டின் நிறம் பெரும்பாலும் சிவப்பு நிறமுடனும், முடி இல்லாதவையாகவும் இருக்கின்றன. இலைகள் பரந்த முட்டை வடிவில் இருந்து முக்கோண வடிவில் இருக்கின்றன. இலையின் அளவு 5-11 செ.மீ. நீளம், 4-8 செ.மீ. அகலமும் உடையது. இலை விளிம்புகள் பற்கள் போன்றும், இலை நுனி கூர்மையாக அமைந்துள்ளது. மலர்கள் கொத்தாக இருந்தாலும், தலைகள் தனித்தனியாக எழுகின்றன, பூச்செண்டு நீளமான-கூம்பு வடிவிலும், 1-2.4 செமீ நீளம், 1.1-1.7 செமீ விட்ட அளவுக் கொண்ட வட்டு பூக்களாக உள்ளன. வட்டு பூக்கள், மஞ்சள் முதல் ஆரஞ்சு நிறமாகவும், இதிலுள்ள சிறு பூக்கள் 2.7-3.3 மிமீ நீளம் கொண்டதாகவும் உள்ளன.

## பயன்கள்
* ஆப்பிரிக்க மக்களிடத்தில் பல்வலிக்கு இதன் இலைகளை நேரடியாகப்  பயன்படுத்துவர்.
* மடகாசுகர் தீவில் அவர்களின் பாரம்பரிய உணவில் பயன்படுத்துகின்றனர்.
* இத்தாவரத்தின் இலைகளும், பூக்களும் கலந்து உருவாக்கும் காய்ச்சிய வடிசாறு பாரம்பரிய மருத்துவத்தில் பயனாகிறது.

## மேற்கோள்கள்

## வெளியிணைப்புகள்
*
*

பகுப்பு:தாவரவியல் பெயருடையக் கட்டுரைகள்
பகுப்பு:கீரைகள்
பகுப்பு:அலங்காரத் தாவரங்கள்
பகுப்பு:மருத்துவத் தாவரங்கள்
பகுப்பு:மூலிகைகள்
பகுப்பு:தமிழ்நாட்டின் தாவரங்கள்
அலினா கோர்லோவா

**அலினா எட்வர்டிவ்னா கோர்லோவா** *Alina Eduardivna Gorlova*,  1992) என்பவர் ஒரு உக்ரேனிய திரைப்படப் படைப்பாளி, இயக்குநர், திரைக்கதை எழுத்தாளர் ஆவார். குறிப்பாக இவர்  ஆவணப்படங்களில் நிபுணத்துவம் பெற்றவர். இவர் 2017 இல்  உக்ரேனிய திரைப்பட அகாதமியில் சேர்க்கப்பட்டார். மேலும் 2021 இல் உக்ரைனின் மதிப்பிற்குரிய கலைஞர் என்ற பட்டம் பெற்றார்.

## கல்வி
கோர்லோவா 2008 முதல் 2012 வரை கெய்வ் தேசிய ஐ. கே. கார்பென்கோ-கேரி நாடகம், திரைப்படம், தொலைக்காட்சிப் பல்கலைக்கழகத்தில் பயின்றார்.

## திரைப்படவியல்

* 2012: தி பஸ்ட் ஸ்டெப் இன் தி கிளவுட்
* 2014: *பாபுஷ்கா*
* 2016: கோலோட்மி யார் இன்ரோ
* 2017: *இன்விசிபில் பட்டாலியன்*, ஆவணப்படம், இரினா சிலிக் மற்றும் ஸ்வெட்லானா லிஷ்சின்ஸ்காவுடன்  இணைந்து இயக்கபட்டது
* 2018: *நோ அப்வியஸ் சைன்ஸ்*, ஆவணப்படம் (டாக் ஜியுங் பின்னணி இசையமைத்தது)
* 2020: *திஸ் ரெயின் வில் நெவர் ஸ்டாப்*, ஆவணப்படம்

## அங்கீகாரம்
2013-பர்னாலில் நான்காவது சர்வதேச எழுத்தாளர் திரைப்பட விழா "சினி-லைசியம்": சிறந்த கதைக்கான சில்வர் ஜீன்-லூக் "சொற்களின் சக்தி" விருது.

2018 - டோக் லீப்ஜிக் சர்வதேச ஆவணத் திரைப்பட விழாவில் எம். டி. ஆர்-மிட்டல்டுட்ஷர் ருண்ட்ஃபங்க் சேனலின் நடுவர் குழுவானது "தேர் ஆர் நோ விசபல் சைன்ஸ்" திரைப்படத்தை "சிறந்த கிழக்கு ஐரோப்பிய திரைப்படம்" என்ற விருதை வழங்கி கௌரவித்தது.

2020-தயாரிப்பாளர் மாக்சிம் நகோனெக்னி மற்றும் இயக்குநர் அலினா கோர்லோவா ஆகியோரின் "திஸ் ரெயின் வில் நெவர் ஸ்டாப்" திரைப்படம் புளோரன்சில் நடந்த திருவிழா டீ போபோலியில் சிறந்த  திரைப்படத்திற்கான விருதைப் பெற்றது.

2021 – அயர்லாந்தின் 66வது கார்க் சர்வதேச திரைப்பட விழாவில் "திஸ் ரெயின் வில் நெவர் ஸ்டாப்" திரைப்படம் சிறந்த திரைப்படப்பண்பு வாய்ந்த ஆவணப்படத்திற்கான விருதைப் பெற்றது.

## மேற்கோள்கள்

## வெளி இணைப்புகள்
* 

பகுப்பு:உக்ரைனியப் பெண் திரைப்பட இயக்குநர்கள்
பகுப்பு:1992 பிறப்புகள்
பகுப்பு:வாழும் மக்கள்
சாருமதி ரகுராமன்

**சாருமதி ரகுராமன்** (*Charumathi Raghuraman*) என்பவர் ஓர் இந்தியக் கருநாடக இசை வயலின் கலைஞர்.

## இளமையும் பயிற்சியும்
சாருமதி ரகுராமன் கருநாடக இசைப் பாடகர் இரமா மற்றும் வி. இரகுராமன் ஆகியோருக்கு மகளாகப் பிறந்தார். இசைக்கலைஞர்களின் குடும்பத்தில் பிறந்த இவர் தனது தாயிடமிருந்து வயலின் கற்றுக்கொள்ளத் தொடங்கினார். பின்னர் மும்பையில் டி. ஆர். பாலாமணியிடமிருந்து முறையான பயிற்சியைப் பெற்றார். 1995ஆம் ஆண்டில், டி. என். கிருஷ்ணனின் ஆலோசனையின் பேரில், சாருமதி தனது 7 வயதில் அவரது சீடராக ஆனார். இவர் பி. எஸ். நாராயணசாமியிடமிருந்து கருநாடகக் குரல் இசையைப் பயின்றார். மும்பை சவேரியார் நிறுவனத்தில் வணிக நிர்வாகத்தில் முதுகலைப் பட்டம் பெற்றுள்ளார்.

இவரின் கணவர் அனந்த கிருஷ்ணன், மறைந்த பாலக்காடு ரகுவின் பேரன் ஆவார். இவரும் ஒரு மிருதங்க இசைக் கலைஞர் ஆவார்.

## இசை நிகழ்ச்சி
சாருமதியின் முதல் இசை நிகழ்ச்சியினை 1998-இல் டி. என். கிருஷ்ணனுடன் நிகழ்த்தினார். பின்னர் இவர் தனியாகவும் பிறருடன் இணைந்தும் இசை நிகழ்ச்சிகளை நிகழ்த்தினார். இந்தியா மற்றும் வெளிநாடுகளில் பல இசை விழாக்கள் மற்றும் நிறுவனங்களில் இவர் வயலின் இசைத்துள்ளார். சாருமதி, வூட்போர்ட் நாட்டுப்புற விழா, ஆத்திரேலியா, 2011 மற்றும் அமெரிக்க, சேக்ரமெண்டோ பில்ஹார்மோனிக் இசைக்குழு நிகழ்ச்சிகளிலும் பங்கேற்றுள்ளார்.

## இசைப்பாணி
சாருமதியின் இசைத்திறன் ஒரு தூய ஒலி மற்றும் புத்திசாலித்தனமான உள்ளடக்கத்தின் அரிய கலவையை உள்ளடக்கியது. இவர் வயலின் நுட்பத்தில் சிறந்து விளங்குவது மட்டுமல்லாமல், குரல் நுணுக்கங்களை மெல்லிசையாக இசைப்பதிலும் திறமையானவர். சாருமதி வயலின் மற்றும் குரல் ஆசிரியரும் ஆவார்.

## விருதுகள்
* 2007 மற்றும் 2009ஆம் ஆண்டுகளில் 'சிறந்த இளம் வயலின் கலைஞர்' 
* 2001,2002,2004 மற்றும் 2006ஆம் ஆண்டுகளுக்கான சிறந்த வயலின் கலைஞர் விருது சென்னை இசைக் கலா மன்றம்
* கல்கி கிருஷ்ணமூர்த்தி நினைவு விருது 2016
* 2013ஆம் ஆண்டின் மிகவும் நம்பிக்கைக்குரிய இளம் இசைக்கலைஞருக்கான 'இராமபத்ரன் நூற்றாண்டு விருது', டேக் கழகம், இந்தியா
* சென்னை சுழற்சங்க 'இளம் சாதனையாளர் விருது'
* சி. சி. ஆர் & டி, அரசு. இந்திய உதவித்தொகை (பத்து வயதிலிருந்தே)

## மேற்கோள்கள்

## வெளி இணைப்புகள்

* அதிகாரப்பூர்வ இணையதளம்

பகுப்பு:சென்னை இசைக்கலைஞர்கள்
பகுப்பு:கருநாடக இசை வயலின் கலைஞர்கள்
பகுப்பு:வாழும் மக்கள்
செனெகலியா

**செனகலியா** (தாவரவியல் பெயர்: *Senegalia*) என்பது பபேசியே (*Fabaceae*) என்ற பூக்கும் தாவரக் குடும்பத்தின் 793 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளர் இரஃபினெசுக், கான்சுடன்டைன் சாமுவேல்  (Rafinesque, Constantine Samuel (1783-1840)) ஆவார். இவரை Raf. என்று, தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரயினம் குறித்து வெளியிட்ட முதல் ஆவணக் குறிப்பு, 1838  ஆம் ஆண்டு எனத் தெரிவிக்கிறது.  இப்பேரினத்தின் இயற்கை வாழ்விடப் பரவலிடம் என்பது, பூமியின் வெப்ப வலயப் பகுதிகள், அயன அயல் மண்டலப் பகுதிகள் ஆகும்.

## இனங்கள்
கியூ தாவரவியல் ஆய்வகம், இப்பேரினத்தின் இனங்களாக, 220 இனங்களை, பன்னாட்டு தாவரவியல் அமைப்புகளின் ஒத்துழைப்புகளோடு வெளியிட்டுள்ளது. அவை சான்றுகளுடன், கீழே தரப்பட்டுள்ளன.

# Senegalia adenocalyx 
# Senegalia albizioides 
# Senegalia alemquerensis 
# Senegalia alexae 
# Senegalia altiscandens 
# Senegalia amazonica 
# Senegalia andamanica 
# Senegalia angustifolia 
# Senegalia anisophylla 
# Senegalia ankokib 
# Senegalia aristeguietana 
# Senegalia asak 
# Senegalia ataxacantha 
# Senegalia atlantica 
# Senegalia bahiensis 
# Senegalia bonariensis 
# Senegalia borneensis 
# Senegalia brevispica 
# Senegalia burkei 
# Senegalia caesia 
# Senegalia caffra 
# Senegalia caraniana 
# Senegalia catechu 
# Senegalia catharinensis 
# Senegalia cearensis 
# Senegalia chariessa 
# Senegalia cheilanthifolia 
# Senegalia chundra 
# Senegalia circummarginata 
# Senegalia clandestina 
# Senegalia comosa 
# Senegalia condyloclada 
# Senegalia crassifolia 
# Senegalia croatii 
# Senegalia cupuliformis 
# Senegalia delavayi 
# Senegalia densispina 
# Senegalia diadenia 
# Senegalia donaldi 
# Senegalia donnaiensis 
# Senegalia duartei 
# Senegalia dudgeonii 
# Senegalia ebingeri 
# Senegalia emilioana 
# Senegalia × emoryana 
# Senegalia eriocarpa 
# Senegalia erubescens 
# Senegalia erythrocalyx 
# Senegalia etilis 
# Senegalia ferruginea 
# Senegalia fiebrigii 
# Senegalia flagellaris 
# Senegalia fleckii 
# Senegalia fumosa 
# Senegalia gageana 
# Senegalia galpinii 
# Senegalia garrettii 
# Senegalia gaumeri 
# Senegalia giganticarpa 
# Senegalia gilliesii 
# Senegalia globosa 
# Senegalia goetzei 
# Senegalia gourmaensis 
# Senegalia grandistipula 
# Senegalia greggii 
# Senegalia guangdongensis 
# Senegalia guarensis 
# Senegalia hainanensis 

## மேற்கோள்கள்

## வெளியிணைப்புகள்

பகுப்பு:தாவரவியல் பெயருடையக் கட்டுரைகள்
பகுப்பு:பூக்கும் தாவரப் பேரினங்கள்
தெக்கினீசியம்(III) அயோடைடு

**தெக்கினீசியம்(III) அயோடைடு** (*Technetium(III) iodide*) என்பது  TcI3 என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிம வேதியியல் சேர்மமாகும். தெக்கினீசியத்தின் முதல் அயோடைடாக இது கண்டுபிடிக்கப்பட்டு முதன்முதலில் 2013 ஆம் ஆண்டில் தெரிவிக்கப்பட்டது. கோட்பாட்டு ஆய்வுகள் TcI3 சேர்மத்தின் ஒற்றை அடுக்கு பெரோ காந்தப் பண்பை வெளிக்காடுவதாக தெரிவிக்கின்றன. 

தெக்கினீசியம் குளோரோ அசிட்டேட்டுடன் (Tc2(CH3COO)4Cl2) ஐதரசன் அயோடைடைச் சேர்த்து  150 பாகை செல்சியசு வெப்பநிலையில் வினைபுரியச் செய்து அல்லது 300~400 ° செல்சியசு வெப்பநிலையில் தெக்கினீசியமும் அயோடினும் சேர்ந்து வினைபுரிவதால் தெக்கினீசியம்(III) அயோடைடு உருவாகிறது.  வெற்றிடத்தில் தெக்கினீசியம்(III) அயோடைடு சேர்மத்தை 450 °செல்சியசு வெப்பநிலைக்கு சூடுபடுத்தினால் சிதைவு வினைமூலம் உலோக தெக்னீசியத்தை தயாரிக்கலாம். 

## மேற்கோள்கள்


பகுப்பு:தெக்கினீசியச் சேர்மங்கள்
பகுப்பு:அயோடைடுகள்
சுனிதா பூயான்

**சுனிதா பூயான்** (*Sunita Bhuyan*) என்பவர் ஓர் இந்திய வயலின் கலைஞர் ஆவார். இவர் தனது 8 வயதில் தனது இசை வாழ்க்கையைத் தொடங்கினார். இசை எப்போதும் இவரது வாழ்க்கையின் ஓர் அங்கமாக இருந்து வருகிறது. இவரின் தாயார் மினோட்டி கவுண்ட், இந்துசுதானி மரபு வயலின் கலைஞராக இருந்தார். பூயான் ஆரம்பத்தில் இவரது தாயாரால் பயிற்றுவிக்கப்பட்டார். பின்னர் பண்டிதர் வி. ஜி. ஜாக்கிடமிருந்து கற்றுக்கொண்டார். இவரது இசைத்தொகுப்பு "பிஹு சரங்கள்" *டைம்ஸ் இசை* மூலம் வெளியிடப்பட்ட நாட்டுப்புற முதல் வயலின் இசைத் தொகுப்பு ஆகும்.

பூயானின் அண்மைக்கால பங்களிப்பாக, பொதுநலவாய பண்பாட்டுத் தொடர் ஐக்கிய இராச்சியம், *வித் ஸ்டிரிங்ஸ் அட்டாச்டு,* எடின்பரோ, *பியாண்ட் பௌண்டரீசு* இலண்டன், யெஸ் பேங்க் மற்றும் சிஎன்பிசியின் ”சேவ் தி ரைனோ” இசை, மற்றும் பெனிசுலா ஸ்டுடியோவுடன் உலக இசை மகளிர் நால்வர் குழு ஆகியன குறிப்பிடத்தக்கன.

## பெற்ற விருதுகள்
* பிரியதர்சினி சிறப்பு விருது,
* பெண்களுக்கான பன்னாட்டு விருது,
* ரெக்சு கர்மவீர் உலக விருது,
* திருத்தந்தை பிரான்சிசு அவர்களிடமிருந்து வத்திக்கான் நகர விருது. இவரது இசை சிகிச்சையுடன் வறிய குழந்தைகள், புற்றுநோய் நோயாளிகள் மற்றும் இயலாமை உள்ளவர்களுக்கான சேவைக்காக.

## மேற்கோள்கள்

பகுப்பு:வாழும் மக்கள்
பகுப்பு:1970 பிறப்புகள்
பகுப்பு:இந்துஸ்தானி இசை வயலின் கலைஞர்கள்
சினிதி மிசுரா

**சினிதி மிசுரா** (*Sniti Mishra*) ஓர் இந்தியப் பாடகி ஆவார். இவர் இந்துசுதானி பாரம்பரிய இசையில் பயிற்சி பெற்ற பாடகர் ஆவார். மிசுரா ஜீ தொலைக்காட்சி இசை இயல்நிலை தொலைக்காட்சி நிகழ்ச்சியான *ச ரி க ம ப சிங்கிங் சூப்பர் நட்சத்திரத்தில்* முதன்முறையாக அறிமுகமானார். இவர் மைந்தா-இந்திய சுவீடன் கலப்பு ஜாஸ் இசைக்குழுவான மைண்டாவுடன் தொடர்புடையவர். தாளக் கலைஞர் சிவமணி மற்றும் கிராமி விருதிற்குப் பரிந்துரைக்கப்பட்ட ஜாஸ் இசைக்கலைஞர்-விசைப்பலகை கலைஞர் லூயிஸ் பாங்க்ஸ் ஆகியோருடனும் பணியாற்றியுள்ளார். இந்தியாவிலும் உலகெங்கிலும் பாரம்பரிய மற்றும் இணைவு கச்சேரிகளை நிகழ்த்தியுள்ளார். 2016ஆம் ஆண்டிற்கான 'பாஜி ரூத் சம்மன்' விருதை உத்கலா கலாச்சாரச் சங்கம், மும்பையிலுள்ள இந்திய தொழில்நுட்பக் கழகம், இவருக்கு வழங்கியது. சினிதி பொருளாதாரத்தில் கல்லூரிக் கல்வியினை முடித்த பின்னர், நிதி மற்றும் கட்டுப்பாட்டில் முதுகலை வணிக மேலாண்மை பட்டம் பெற்றுள்ளார்.

மிசுரா தனது அமெரிக்க இசை சுற்றுப்பயணத்தின் போது, சிகாகோ இந்தியன் குறிப்படத்தினைத் தீர்மானிக்க அழைக்கப்பட்டார். செப்டம்பர் 2013-இல், இவர் ஓர் உலகளாவிய தொண்டு நிறுவனமான *காம்பாட் பிளைண்ட்நெஸ் இன்டர்நேஷனலுக்கான* நல்லெண்ண விருப்பத் தூதராகத் தேர்ந்தெடுக்கப்பட்டார். 2023ஆம் ஆண்டின் மிகவும் மதிப்புமிக்க தான்சென் சமாரோ, 2022ஆம் ஆண்டில் சவாய் காந்தர்வ பீம்சென் விழாவிலும் இந்துஸ்தானி கயால் நிகழ்த்த சினிதி அழைக்கப்பட்டுள்ளார். 2022ஆம் ஆண்டில் இந்திய அரசு மற்றும் தேசிய ஒளிபரப்பு நிறுவனமான தூர்தர்ஷன் ஏற்பாடு செய்த பன்னாட்டு நிகழ்வில் ஒன்பது வெவ்வேறு நாடுகளில் இந்தியாவைப் பிரதிநிதித்துவப்படுத்தினார்.

டி. இமான் இசையமைத்த *[[மாவீரன் கிட்டு (திரைப்படம்)|மாவீரன் கிட்டு]]* என்ற தமிழ்த் திரைப்படத்தில் மிசுரா குரல் கொடுத்து தமிழ் திரைத்துறையில் அறிமுகமானார். மிசுரா புகழ் பெற்ற, மராத்தி பாரம்பரிய மற்றும் காஷ்மீர் பாடல்களைப் பாடுவதில் பெயர் பெற்றவராக மாறினார். இவரது சமீபத்திய காசுமீர் நாட்டுப்புறப் பாடல் "ஹர்முக் பர்தல்" பிரபலமான வலைத் தொடரான தி பேமிலி மேன் இந்தியத் தொலைக்காட்சி தொடர் பாடலாகும்.  .

## ஆரம்பகால வாழ்க்கை
ஒடிசா மேற்குப் பகுதியில் உள்ள பாலங்கிர் மாவட்டத்தில் ஓர் ஒடியா பிராமணக் குடும்பத்தில் சுனிதி மிசுரா பிறந்து வளர்ந்தார். இரண்டு குழந்தைகளில் மிசுரா இளையவர்.

மிசுரா தனது இந்துஸ்தானி பாரம்பரியப் பயிற்சியை குவாலியர் கரானாவின் முனைவர் தாமோதர் ஹோதாவின் சீடரான குரு சிறீ ரகுநாத் சாகுவிடம் பெற்றார். புவனேசுவரத்தில் உள்ள மேலாண்மை மற்றும் தகவல் அறிவியல் நிறுவனத்தில் நிதி மற்றும் நிதிக் கட்டுப்பாட்டில் வணிக நிர்வாகத்தில் முதுகலைப் பட்டம் 2012-இல் பெற்றார்.

## மேற்கோள்கள்

## வெளி இணைப்புகள்

* Sniti Mishra at IMDb
* Orissapost.com
* Indiapost.com
* Newindiaexpress.com
* Bkhush.com
* Orissalinks.com
* Telegraphindia.com
* Chicagoindianicon.com 

பகுப்பு:வாழும் மக்கள்
பகுப்பு:இந்துஸ்தானி இசைப் பாடகர்கள்
சோடியம் தெக்கினீடேட்டு(V)

**சோடியம் தெக்கினீடேட்டு(V)** (*Sodium technetate(V)*) என்பது  NaTcO3 என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிம வேதியியல் சேர்மமாகும். பெரோவ்சிகைட்டு எனப்படும் கால்சியம் தைட்டானியம் ஆக்சைடு கனிமம் என இது வகைப்படுத்தப்படுகிறது.

## தயாரிப்பு
தெக்கினீசியம் சோடியம் பெர்தெக்னீடேட்டுடன் சோடியம் ஆக்சைடைச் சேர்த்து இணை-சூடாக்கல் மூலம் வேதி வினைக்கு உட்படுத்தினால் சோடியம் தெக்கினீடேட்டு(V) உருவாகும். உயர் வெப்பநிலைக்கு சூடுபடுத்தப்பட்டால் சிதைவு வினையும் நிகழும்.

சோடியம் மாலிப்டேட்டை சோடியம் ஐதராக்சைடு கரைசலுடன் சேர்த்து சிதவு வினைக்கு உட்படுத்தினலும் சோடியம் தெக்கினீடேட்டு(V) உருவாகும்.

## பண்புகள்
சோடியம் தெக்கினீடேட்டு(V) Na2O–Tc2O5 என்ற அமைப்பின் உறுப்பினரான இது ஒரு கருப்பு நிறத் திண்மப்பொருளாகும். 800 °செல்சியசு வெப்பநிலை (1,470 °பாரங்கீட்டு; 1,070 கெல்வின்) வெப்பநிலை வரை இச்சேமம் நிலைப்புத்தன்மையுடன் காணப்படும். 

## மேற்கோள்கள்

## வெளி இணைப்புகள்
*
*Kanellakopulos, Basil. The ternary oxide of 3-to 7-valent technetium with alkalis. (1964), (AEC Accession No. 31424, Rept. No. KFK-197), pg. 73.

பகுப்பு:தெக்கினீசியச் சேர்மங்கள்
பகுப்பு:சோடியம் சேர்மங்கள்
வைரன்கோடு

**வைரன்கோடு** (*Vairankode*), கேரளாவின் மலப்புறம் மாவட்டம், திரூர் வட்டத்துக்குட்பட்ட திருநாவாய் ஊராட்சியைச் சேர்ந்த கிராமமாகும். இவ்வூரின் பெயர் "வைரம்கோடு" எனவும் எழுதப்படுகிறது. இங்கு கேரளாவின் மிகப் பழமையானதும் நன்கறியப்பட்ட்துமான பகவதி அம்மன் கோவில் உள்ளது.https://vairankodetemple.in/ கிராமமும் கோயிலும் பட்டர்நடக்காவு - பிபி அங்காடி சாலையில் அமைந்துள்ளது. திரூர் ரயில் நிலையமும் கோழிக்கோடு சர்வதேச விமான நிலையமும் இவ்வூருக்கு அருகாமையிலுள்ள இரயில் நிலையமும் விமான நிலையமுமாகும்.

## [[வைரங்கோடு திருவிழா]]

பகுப்பு:மலப்புறம் மாவட்ட சிற்றூர்கள்
பகுப்பு:Coordinates on Wikidata
தீபாலி கிசோர்

**தீபாலி கிசோர்** (*Deepali Kishore*; போச்புரி: दीपाली किशोर}};பிறப்பு 6 சனவரி 1989) ஓர் இந்திய பாடகர் ஆவார். இவர் *இந்தியன் ஐடல் 3*இன் இறுதிப் போட்டியாளராக இருந்தார். இவர் பாலிவுட் நடிகர் ஜான் ஆபிரகாமுடன் *கோல்* திரைப்படத்தில் ஒரு குழு பாடலையும் பாடினார். *டான் முத்துசாமி* படத்திற்காக ஒரு பாடல் பாடியுள்ளார். அனு மாலிக் இசையமைத்த "ஐ லவ் யூ" பாடல், *இந்தியன் ஐடல்* சீசன் 4-இல் மெய்யாங் சாங்குடன் ஒலித்தேர்வு மற்றும் ரூபரூஸை தொகுத்து வழங்கினார். இவர் *பாரத் கி ஷான்: சிங்கிங் ஸ்டார்* என்ற இசை நிகழ்ச்சியை டிடி தேசிய அலைவரிசையில் அபாசு ஜோசியுடன் தொகுத்து வழங்கினார். மகுவாவில் போஜ்புரி சோப் *பட்கி மல்காயெனில்* தீபாலி நடித்திருக்கிறார். இவரது சமீபத்திய பாலிவுட் பாடலான ஜி ஹுசோரி, மித்தூனுக்கு ஜோடியாக கி & கா. தீபாலி பாடகி ஐசுவர்யா நிகத்தை மணந்தார்.

## மேற்கோள்கள்

* இந்தியன் ஐடல் சீசன் 3
* இந்தியன் ஐடல் காலா இறுதிப் போட்டியாளர்கள்
* பாட்னா பெண் செய்திகளில்
* தீபாலி தனது முதல் பாடல்களைப் பதிவு செய்தார் 
* எமோன்-தீபாலி முதல் பாடல் பதிவுக்கான இணைப்பு

பகுப்பு:வாழும் மக்கள்
பகுப்பு:1989 பிறப்புகள்
இப்படிக்கு காதல்

**இப்படிக்கு காதல்** (*Ippadiku Kadhal*) என்பது 2024 இல் வெளிவந்த இந்தியத் தமிழ் காதல் நாடகத் திரைப்படமாகும். இஃக்லூ புகழ் பரத் மோகன் இயக்கத்திலும் சபரீசு குமார் தயாரிப்பிலும் வெளிவந்த இப்படத்தில். பரத், சனனி ஐயர், சோனாக்சி சிங் இராவத் ஆகியோர் நடித்திருந்தனர். இப்படத்திற்கு அரோள் கரோலி இசையமைத்திருந்தார். பல்லு ஒளிப்பதிவையும் பிரசன்னா ஜி. கே. படத்தொகுப்பும் மேற்கொண்டனர். இப்படம் 2024 பெப்பிரவரி 9 அன்று கலவையான நேர்மறையான விமர்சனங்களுடன் ஆகாவில் நேரடியாக வெளியிடப்பட்டது.

## கதைச்சுருக்கம்
10 ஆண்டு உறவுக்குப் பின்னர், சிவாவின் மனைவி இரம்யா இவர்களின் திருமண நாளன்றே ஒரு மகிழுந்து விபத்தில் இறந்துவிடுகிறார். மேலும் சிவா நினைவற்ற நிலைக்கு மாறுகிறார். அவர் அஞ்சனாவுடன் ஒரு புதிய உறவைத் தொடங்குகிறார். இரம்யாவுடனான கடந்தகால உறவு பற்றி அஞ்சனா அறிந்த பிறகு, மோதல் ஏற்படுகிறது.

## நடிகர்கள்
* சிவனாக பரத்
* இரம்யா வேடத்தில் சனனி ஐயர் 
* அஞ்சனாவாக சோனாக்சி சிங் இராவத்
* பகவதி பெருமாள்
* பாண்டியராஜன்
* கு. ஞானசம்பந்தன்
* நிரஞ்சனி அசோக்
* பிரதாப் போத்தன்

## பாடல்கள்
*இஃக்லூ* படத்திற்குப் பின்னர் இரண்டாவது தடவையாக பரத் மோகனுடன் இணைந்து அரோள் கரோலி இசையமைத்தார்.


அனைத்துப் பாடல்களையும் சௌந்தரராஜன் எழுதியுள்ளார்.



## வரவேற்பு
சினிமா எக்ஸ்பிரஸின் விமர்சகர் ஒருவர், "கதையின் முடிவில் மட்டுமே கதை வேகத்தை அடைந்து கதாபாத்திரங்களின் துயரங்களைத் தெரிவிக்கின்றன. அப்போதுதான் அவர்களை உண்மையிலேயே என்ன தொந்தரவு செய்கிறது என்பது குறித்து நமக்குத் தெளிவு கிடைக்கும். இயக்க நேரம் முழுவதும் தயாரிப்பாளர்களுக்கு இந்த தெளிவு இருக்க வேண்டும் என்று நான் விரும்புகிறேன்". என்று எழுதினார்.  *[[ஆனந்த விகடன்|ஆனந்த விகடனிலிருந்து]]* ஒர் விமர்சகர், "மந்தமான திரைக்கதை, எளிமையான தயாரிப்பு, செயற்கையான நடிப்பு ஆகியவை இக்கதையின் காதலில் விழுவதை சாத்தியமற்றதாக ஆக்குகின்றன." என்று எழுதினார்.

## மேற்கோள்கள்

## வெளி இணைப்புகள்
* இப்படிக்கு காதல்

பகுப்பு:2024 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பரத் நடித்த திரைப்படங்கள்
பகுப்பு:பாண்டியராஜன் நடித்த தமிழ்த் திரைப்படங்கள்
அரோசு கல்டோ

**அரோசு கல்டோ** (*Arroz caldo*) என்பது வறுத்த பூண்டினைக் கொண்டு தயாரிக்கப்படும் உணவு ஆகும். இப்பெயர் எசுப்பானியச் சொல்லான *அரோசு கல்டோசோ* ('Arroz caldoso') என்பதிலிருந்து வந்ததென்பர். இச்சொல்லிற்க்கு, 'இதமான அல்லது *காய் இறைச்சியால் தயாரிக்கப்பட்ட குழம்பு* என்பது பொருளாகும். பிலிப்பைன்சு நாட்டில் இவ்வுணவு, ஒன்றுக்கும் மேற்பட்ட வகைகளில் தயாரிக்கப்படுகிறது. அங்கு இவ்வுணவை 'பொசுபசு' ('pospas') என்று அழைப்பர்.

## வகைகள்
இதனைத் தயாரிக்கும் முறைகளை வைத்து, இதன் வகைகள் உருவாகின்றன. 
* பிலிப்பைன்சு நாட்டின் *இலுகாவு* (lugaw) என்ற உணவுப் போல இது இருக்கிறது. குறிப்பிட்ட வகை அரிசியை (glutinous rice) வைத்து சமைத்துன்பர். இது அந்நாட்டின் பாரம்பரிய காலை உணவாகும். இதனைத் தயாரிக்க முதலில் கோழிக்கறியை தனியே வேகவைத்து எடுத்துக் கொண்டு, அதனைச் சிறுசிறு கறியாக பியத்து எடுத்துக் கொள்வர். பின்பு குறிப்பிட்ட அரிசியையும், இஞ்சியையும் கலந்து, அடுப்பில் வேக வைப்பர். அடிபிடிக்காமல் இருக்க தொடர்ந்து கலக்கி, பக்குவம் வந்தவுடன், சூடாகப் பரிமாறுவர். இதில் இஞ்சி சுவை அதிகமாக இருக்கும்.
*இந்த உணவை தனித்தனி கிண்ணங்களில் வைத்தும் பரிமாறுவர். இம்முறையில் வேகவைத்த முட்டை, பொறித்த பூண்டு, துண்டு துண்ணாக வெட்டப்பட்ட வெங்காயத்தாள், கருமிளகு இருக்கும்.
* மேலும், இதன் மீது தூவலாக, calamansi மாற்றாக,  மீன் சுவைச்சாறு (*patis*), தேசிப்பழம் அல்லது  எலுமிச்சை கலந்து தருவர்.
* சில விலை அதிகமான இவ்வுணவில், 'சாப்பூ' (safflower) பதிலாக, குங்குமப்பூவையும், மேலே தூவித் தருவர்.

## மேற்கோள்கள்

பகுப்பு:பூண்டு உணவுகள்
இராதாபாய் சுப்பராயன்

கைலாசு **இராதாபாய் சுப்பராயன்** (*Radhabai Subbarayan*-22 ஏப்ரல் 1891-1960) ஓர் இந்திய அரசியல்வாதி, பெண்கள் உரிமை ஆர்வலர் மற்றும் சமூக சீர்திருத்தவாதி ஆவார். இவர் இந்திய அரசியல்வாதி பி. சுப்பராயனின் மனைவியும், மோகன் குமாரமங்கலம், பி. பி. குமாரமங்கலம் மற்றும் பார்வதி கிருஷ்ணன் ஆகியோரின் தாயும் ஆவார்.

## இளமை
இராதாபாய் குத்முல் மங்களூரைச் சேர்ந்த ராவ் சாகிப் குத்முல் ரங்க ராவுக்கு மகளாகப் பிறந்தார்.  சித்ரபூர் சரசுவத் பிராமண சமூகத்தைச் சேர்ந்தவர் இராதாபாய். மங்களூரில் பள்ளிப்படிப்பை முடித்து, சென்னை, மாநிலக் கல்லூரியில் பட்டம் பெற்றார். ஆக்சுபோர்டின் சோமர்வில் கல்லூரியில் முதுகலைப் பட்டம் பெற்றார். சிறு வயதிலேயே விதவையான இராதாபாய், 1912-இல் குமாரமங்கலத்தின் *[[ஜமீந்தார்]]* பி. சுப்பராயனை மணந்தார். இந்த தம்பதிக்கு மூன்று மகன்களும் ஒரு மகளும் இருந்தனர்.

## பொது வாழ்க்கை
இராதாபாய் சென்னைப் பல்கலைக்கழகத்தின் பேரவை உறுப்பினராக இருந்தார். அகில இந்திய மகளிர் மாநாட்டில் உறுப்பினராகவும் பணியாற்றினார். 1930-இல் நடைபெற்ற வட்ட மேஜை மாநாட்டில், இவரும் ஜகானாரா ஷாநவாசும் மட்டுமே மாநாட்டிற்குப் பரிந்துரைக்கப்பட்ட பெண்கள் அமைப்புகளின் செயல் உறுப்பினர்களாக இருந்தனர். இவர்கள் சட்டமன்றங்களில் பெண்களுக்கு 5 சதவீத இட ஒதுக்கீட்டிற்காகப் போராடித் தோல்வியுற்றனர். இரண்டாவது வட்ட மேஜை மாநாட்டிலும் இவர் பங்கேற்றார்.  இட ஒதுக்கீடு குறித்த பொதுக் கருத்தை மதிப்பிடுவதற்காக இராதாபாய் இதன் ஒரு பகுதியாக இருந்த லோத்தியன் குழுவில் நியமிக்கப்பட்டார்.

1937ஆம் ஆண்டில், இராதாபாய் இந்திய தேசிய காங்கிரசின் வேட்பாளராக ஒரு பொதுத் தொகுதியில் போட்டியிட விரும்பினார். சென்னை மாகாண வரவேற்பு குழுவின் தலைவர் இவருக்கு ஆதரவளிக்க மறுத்துவிட்டார். இது குறித்து சி. ராஜகோபாலாச்சாரியிடம் சுப்பராயன் கேட்டபோது, அவர் கீழ்க்கண்டவாறு பதிலளித்தார்:

இராதாபாய் 1938ஆம் ஆண்டில் ஒரு பொதுத் தொகுதியிலிருந்து மாநிலங்களவைக்குப் போட்டியின்றி தேர்ந்தெடுக்கப்பட்டார். மேலும் மாநிலங்களின் குழுவின் முதல் பெண் உறுப்பினரானார்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:இந்தியப் பெண் செயற்பாட்டாளர்கள்
பகுப்பு:இந்திய சமுதாய மறுமலர்ச்சியாளர்கள்
பகுப்பு:1960 இறப்புகள்
பகுப்பு:1891 பிறப்புகள்
பகுப்பு:மாநிலக் கல்லூரி மேனாள் மாணவர்கள்
பகுப்பு:குமாரமங்கலம் குடும்பம்
பிரான்பற்று

**பிரான்பற்று** அல்லது **பிரான்பத்தை** என்பது இலங்கையில் வட மாகாணத்தின் யாழ்ப்பாண மாவட்டத்தில் அமைந்துள்ள ஒரு கிராமம் ஆகும். இது சண்டிலிப்பாய் பிரதேச செயலாளர் பிரிவில் அமைந்துள்ளது. இது மானிப்பாயிற்கு வடக்கே சுமார் 5 கிலோமீட்டர் தூரத்தில் அமைந்துள்ளது.

## வழிபாட்டுத் தலங்கள்
* பிரான்பற்று பெரியவளவு முருகமூர்த்தி ஆலயம்
* பிரான்பற்று ஆலம்பதி ஸ்ரீ முத்துமாரியம்மன் தேவஸ்தானம்
* பிரான்பற்று புளியடி அம்மன் ஆலயம்
* பிரான்பற்று முல்லையடி ஞானவைரவர் ஆலயம்
* பிரான்பற்று இலுப்பையடி பைரவர் ஆலயம்
* பிரான்பற்று லிங்க வைரவர் ஆலயம்
* பிரான்பற்று சூரிய வைரவர் ஆலயம்

## பாடசாலைகள்
* பிரான்பற்று கலைமகள் வித்தியாலயம்
* பிரான்பற்று ஸ்ரீ முருகன் முன்பள்ளி
## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
தெக்கினீசியம்(IV) புரோமைடு

**தெக்கினீசியம்(IV) புரோமைடு** (*Technetium(IV) bromide*) என்பது TcBr4 என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிம வேதியியல் சேர்மமாகும். பழுப்பு நிறத்தில் காணப்படும் இத்திண்மம் தண்ணீரில் மிதமாகக் கரையும். 

## தயாரிப்பு
உயர் வெப்பநிலையில் தெக்கினீசியத்தையும் புரோமினையும் சேர்த்து வினைபுரியச் செய்தால் தெக்கினீசியம்(IV) புரோமைடு உருவாகிறது. 
::Tc + 2 Br2 → TcBr4

## கட்டமைப்பு
தெக்கினீசியம்(IV) புரோமைடு சேர்மம் ஒன்றோடொன்று இணைக்கப்பட்ட TcBr6 எண்முகங்கள் கொண்ட ஒரு கனிம வேதியியல் பலபடியாகும். எக்சு-கதிர் படிகவியல் ஆய்வுகள்  மூலம்  இது சரிபார்க்கப்பட்டுள்ளது. பிளாட்டினம்(IV) புரோமைடு மற்றும் ஓசுமியம்(IV) புரோமைடு ஆகியவை இதே மாதிரியான கட்டமைப்புகளை ஏற்றுக்கொள்கின்றன.

## மேற்கோள்கள்


பகுப்பு:தெக்கினீசியச் சேர்மங்கள்
பகுப்பு:புரோமைடுகள்
சாரங் காட்சிக் குழு

**சாரங்** என்பது இந்திய வான்படையின் உலங்கு வானூர்தி செயல்விளக்கக் கலைக் குழு ஆகும். இந்தக் குழு மாற்றியமைக்கப்பட்ட ஐந்து எச்.ஏ.எல். துருவ் உலங்கு வானூர்திகளை பயன்படுத்துகின்றது. இந்த பிரிவு தமிழ்நாட்டின் கோயம்புத்தூர் அருகே உள்ள சூலூர் விமான படை நிலையத்தை தளமாக கொண்டு செயல்படுகின்றது.

## சொற்பிறப்பியல்
*சாரங்* என்ற வார்த்தைக்கு சமசுகிருதத்தில் மயில் என்று பொருள். மயில் இந்தியாவின் தேசியப் பறவை ஆகும்.

## வரலாறு
இந்தக் குழு முதலில் புதிதாக எச்.ஏ.எல். நிறுவனத்தால் அறிமுகப்படுத்தப்பட்ட உலங்கு வானூர்திகளை மதிப்பீடு செய்ய இந்திய வான்படையின் ஒரு பிரிவாக 2002 ஆம் ஆண்டு உருவாக்கப்பட்டது. பின்னர் இது ஒரு உலங்கு வானூர்தி செயல்விளக்கக் கலைக் குழுவாக அக்டோபர் 2003 இல் மாற்றப்பட்டது. இந்தக் குழு அதிகாரப்பூர்வமாக இந்திய விமானப்படையின் எண் 151 உலங்கு வானூர்தி படைப்பிரிவாக 2005 இல் நிறுவப்பட்டது. 2009 ஆண்டில் கோயம்புத்தூருக்கு அருகிலுள்ள சூலூர் விமானப்படை நிலையத்திற்கு தளத்தை மாற்றுவதற்கு முன்பு இந்த குழு ஆரம்பத்தில் பெங்களூருக்கு அருகிலுள்ள யெலகங்கா விமானப்படை நிலையத்திலிருந்து செயல்பட்டது.

## அமைப்பு
இந்தக் குழு எச்.ஏ.எல். நிறுவனத்தால் தயாரிக்கப்பட்ட துருவ் எம்கே-1 ரக உலங்கு வானூர்திகளைப் பயன்படுகின்றது. 2024 ஆண்டு நிலவரப்படி, இந்தக் குழு மயில் சின்னம் பொறிக்கப்பட்ட மாற்றியமைக்கப்பட்ட ஐந்து துருவ் உலங்கு வானூர்திகளைப் பயன்படுத்துகிறது. 

2004 ஆம் ஆண்டில் சிங்கப்பூரில் நடந்த ஆசிய விண்வெளி கண்காட்சியில் இந்த அணியின் முதல் செயல்விளக்கக் காட்சி நடத்தப்பட்டது. ஏரோ இந்தியா கண்காட்சி, விமானப்படை தினம், கடற்படை வார கொண்டாட்டங்கள் மற்றும் தேசிய முக்கியத்துவம் வாய்ந்த பிற நிகழ்வுகளில் இந்த குழு பங்கேற்று சாகசங்களை நிகழ்த்தியது. 2024 இல், இந்தக் குழு சிங்கப்பூரில் இரண்டாவது முறையாக காட்சிகளை நிகழ்த்தியது.

இந்தக்குழு பேரிடர் மேலாண்மை மற்றும் மீட்பிலும் ஈடுபட்டுள்ளது. 2013 ஆம் ஆண்டு உத்தரகண்ட் வெள்ளத்தின் போது சிக்கித் தவிக்கும் மக்களை மீட்பதில் இந்தக் குழு ஈடுபட்டது. 2015 சென்னை வெள்ளம், 2018 கேரளா வெள்ளம், 2017 ஓக்கி சூறாவளி மற்றும் 2023 மிச்சாங் சூறாவளி போன்ற சூறாவளிகளுக்குப் பிறகு ஏற்பட்ட பல்வேறு இயற்கை பேரழிவுகளின் போது உணவு பொட்டலங்கள், நிவாரணப் பொருட்களைக் வழங்குதல் மற்றும் சிக்கித் தவிக்கும் மக்களை மீட்பதில் இந்த குழு ஈடுபட்டது.

## சம்பவங்கள்
பிப்ரவரி 2007 இல், ஏரோ இந்தியா 2007 க்கு முன் ஒரு பயிற்சி அமர்வின் போது யெலகங்கா விமானப்படை நிலையத்திற்கு அருகே இந்த அணியின் உலங்கு வானூர்தி ஒன்று விபத்துக்குள்ளானது. இந்த விபத்தில் விமானி சுகுவாட்ரன் தலைவர் பிரியேஷ் சர்மா கொல்லப்பட்டார் மற்றும் விமானி விங் கமாண்டர் விகாஸ் ஜெட்லி பலத்த காயமடைந்தார். ஜெட்லி நான்கு ஆண்டுகளாக கோமா நிலையில் இருந்த பின்னர் 2011 இல் சிகிக்சை பலனளிக்காமல் இயற்கை எய்தினார். 

## படத்தொகுப்பு

படிமம்:Sarang_display_team.jpg|சாரங் குழு மாற்றியமைக்கப்பட்ட துருவ் உலங்கு வானூர்திகளைப் பயன்படுத்துகிறது
படிமம்:Hindustan_ALH_Dhruv,_India_-_Air_Force_AN1460518.jpg|இந்த வானூர்திகளில் சிறப்பு மயில் வர்ணம் பூசப்பட்டுள்ளன
படிமம்:Sarang.JPG|பொதுவாக, நான்கு உலங்கு வானூர்திகள் விமானக் காட்சிக்காகப் பயன்படுத்தப்படுகின்றன


## மேலும் காண்க
* சூர்ய கிரண்

## மேற்கோள்கள்

பகுப்பு:இந்திய வான்படை
உருபீடியம் பெர்தெக்கினீடேட்டு

**உருபீடியம் பெர்தெக்கினீடேட்டு** (*Rubidium pertechnetate*) என்பது RbTcO4 என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிம வேதியியல் சேர்மமாகும். உருபீடியத்தின் பெர்தெக்கினீடேட்டு உப்பு என இச்சேர்மம் வகைப்படுத்தப்படுகிறது. 

## தயாரிப்பு
உருபீடியம் கார்பனேட்டுடன் அம்மோனியம் பெர்தெக்கினீடேட்டைச் சேர்த்து வினைபுரியச் செய்தால் உருபீடியம் பெர்தெக்கினீடேட்டு உருவாகிறது:

::Rb2CO3 + 2 NH4TcO4 -> 2 RbTcO4 + (NH4)2CO3

## பண்புகள்
I41/a என்ற இடக்குழுவில் a = 576.2 பைக்கோமீட்டர் மற்றும் c = 1354.3 பைக்கோமீட்டர் என்ற அணிக்கோவை அளவுருக்களுடன் நாற்கோணகப் படிகத்திட்டத்தில் உருபீடியம் பெர்தெக்கினீடேட்டு படிகமாகிறது. கட்டமைப்பில் உள்ள  Tc–O பிணைப்பின் பிணைப்பு நீளம் 172.3  பைக்கோமீட்டர்  ஆகவும்  O–Tc–O பிணைப்பின் பிணைப்புக் கோணம் 108.34° ஆகவும் உள்ளது.

## மேற்கோள்கள்


பகுப்பு:உருபீடியம் சேர்மங்கள்
பகுப்பு:பெர்டெக்னிடேட்டுகள்
கில்பர்ட்டு தீவுக்கூட்டம்

**கில்பர்ட்டு தீவுக்கூட்டம்** (*Gilbert Islands* முந்தையப் பெயர்: *Kingsmill* அல்லது *King's-Mill Islands*) என்பன வரிசையாக உள்ள பதினாறு பவளத் தீவுகள் ஆகும். இவை அமைதிப் பெருங்கடல் பரப்பில் பப்புவா நியூ கினிக்கும்,  ஹவாய் தீவுக்கும் இடையேயான சரிபாதி தூரத்தில் அமைந்துள்ளது. கிரிபட்டி நாட்டின் முக்கிய நிலப்பகுதியாகும். தீவுப்பெயரான "Gilberts" என்பது உள்ளூர் (Gilbertese language) மொழியைக் குறிக்கிறது. .
இத்தீவுக்கூட்டமானது, வடகில்பர்டு தீவுகள், தென்கில்பர்டு தீவுகள் என இரண்டு பெருங்கூட்டமாகப் பிரிக்கப்பட்டுள்ளது.  இந்த இரு பிரிவுகளுக்கும் இடையில் நிலநடுக் கோடு உள்ளது. பன்னாட்டு நீரியியல் கழகம் (International Hydrographic Organization. (IHO)) ஒட்டு மொத்த கில்பர்டு தீவுக்கூட்டமும், அமைதிப் பெருங்கடல் தெற்குப் பகுதியாகவே குறிப்பிடுகிறது. வடகில்பர்டு தீவுகளில் நிருவாக அமைப்புகள் அதிகமுள்ளன. வடக்கு, தெற்கு தீவுக்கூட்டங்களுக்கு இடையில் இருக்கும் நடுப்பகுதி கலாச்சார முக்கியத்துவமுள்ள பகுதிகள் அதிகம் உள்ளன.
இத்தீவுகளில் 84% பேர் படித்தவர்கள். ரோமன் கத்தோலிக்க கிறித்தவர்கள் 35% உள்ளனர்.

## மேற்கோள்கள்

## வெளியிணைப்புகள்

* ''The Battle for Tarawa'', Appendix G
* 

பகுப்பு:பசிபிக் பெருங்கடலின் தீவுக்கூட்டங்கள்
உருபீடியம் பெராக்சைடு

**உருபீடியம் பெராக்சைடு** (*Rubidium peroxide*) என்பது Rb2O2 என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிம வேதியியல் சேர்மமாகும். 

## தயாரிப்பு
−50° செல்சியசு வெப்பநிலையில் நீர்ம அம்மோனியாவில் கரைக்கப்பட்ட உருபீடியத்தை விரைவு ஆக்சிசனேற்றத்திற்கு உட்படுத்தினால் உருபீடியம் பெராக்சைடு உருவாகும்.
:: Rb + O2 --> Rb2O2

உருபீடியம் மீயாக்சைடை வெற்றிடத்தில் வெப்பசிதைவுக்கு உட்படுத்தினாலும் உருபீடியம் பெராக்சைடு உருவாகும்.

::RbO2 --> Rb2O2 + O2

## பண்புகள்
உருபீடியம் பெராக்சைடு நிறமற்றது முதல் வெளிர் மஞ்சள் வரையிலான நிறங்களில் காணப்படும் ஒரு திண்மப் பொருளாகும்.

## மேற்கோள்கள்


பகுப்பு:உருபீடியம் சேர்மங்கள்
பகுப்பு:பெராக்சைடுகள்
மிஸ்ஸம்மா (2003 திரைப்படம்)

***மிஸ்ஸம்மா*** (*Missamma* ) என்பது 2003 ஆம் ஆண்டு நீலகண்டா என்பவரால் எழுதப்பட்டு இயக்கப்பட்ட இந்திய தெலுங்கு மொழி திரைப்படமாகும்.  இப்படத்தில் சிவாஜி, லயா மற்றும் பூமிகா ஆகியோர் நடித்துள்ளனர்.  இத்திரைப்படம் சிறந்த திரைப்படம் உட்பட நான்கு நந்தி விருதுகளைப் பெற்றது.

## கதை
நந்தகோபால், ஒரு திறமையான தொழிலாளியாவார். ஒரு வணிக நிறுவனத்தில் பணிபுரிகிறார். தனது பதவி உயர்விற்காக அவர் தனது முதலாளி மேக்னாவைக் கவர முயற்சிக்கிறார், ஆனால் அவரது வேலையை இழக்கிறார்-மேக்னா நந்த கோபாலுக்கு வை க்கும் சே தனையில் வெற்றி பெற்றால் அவரை பணியில் தக்க வைத்துக் கொள்வதாக உறுதியளிக்கிறார். பின்னர் இருவர் வாழ்க்கையும் என்ன ஆனது என்பதை மீதிக்கதைக் கூறுகிறது.

## நடிகர்கள்

* மேகனாவாக பூமிகா (சவிதா ரெட்டி குரல் கொடுத்துள்ளார்) 
* நந்தகோபாலாக சிவாஜி
* லயா
* மேக்னாவின் மாமாவாக சரத் பாபு
* நந்தகோபாலின் அண்டை வீட்டுக்காரராக தனிகில்லா பரணி
* ரத்னமாலாவின் தந்தையாக எல். பி. சிறீராம்
* அலுவலக ஊழியர்களாக ம. சூ. நாராயணா
* தீபிகா வேடத்தில் அன்ஷு (சிறப்புத் தோற்றம்)

## இசை.
படத்திற்கு வந்தேமாதரம் ஸ்ரீநிவாஸ் இசையமைத்துள்ளார்.

## விருதுகள்
நந்தி விருதுகள்

* சிறந்த திரைப்படம்-கோல்டு-பி. சத்தியநாராயணன்
* சிறந்த நடிகை-பூமிகா
* சிறந்த திரைக்கதை-நீலகண்டா
* சிறந்த பெண் பின்னணிக் கலைஞர்-சவிதா ரெட்டி (பூமிகா)

## மறு ஆக்கங்கள்
அசின். மற்றும் சே ரன் ஆகியோர் நடிப்பில இதே படத்தை தமிழில் மறு ஆக்கம் செய்யத் திட்டமிடப்பட்டது. இது 2014 ஆம் ஆண்டில் கன்னடத்தில் * நமஸ்தே மேடம்* என்ற பெயரில் மறு ஆக்கம் செய்யப்பட்டது.

## மேற்கோள்கள்

## வெளி இணைப்புகள்

* 

பகுப்பு:2003 தெலுங்குத் திரைப்படங்கள்
பகுப்பு:இந்தியத் தெலுங்குத் திரைப்படங்கள்
பெ. இரா. சாயா

**பெ. இரா. சாயா** (*B. R. Chaya*) என்று அழைக்கப்படும் **பெங்களூரு இராமமூர்த்தி சாயா** ஓர் இந்திய, கன்னடப் பின்னணிப் பாடகர், மேடை நடிகர் மற்றும் கருநாடகாவினை சேர்ந்த பிரபலமான சுகம சங்கீதா பாடகர் ஆவார். இவர் பாப், நாட்டுப்புறம், பக்தி மற்றும் பாவகீதே (மெல்லிசை) ஆகிய இசைநிகழ்ச்சிகளை நிகழ்த்தியுள்ளார்.  கருநாடக மாநில அரசிடமிருந்து ராஜ்யோத்சவ பிரசஸ்தி விருதையும், சிறந்த பெண் பின்னணிப் பாடகிக்கான கருநாடக மாநில திரைப்பட விருதையும் பெற்றுள்ளார்.

## இளமை
இராமமூர்த்தி மற்றும் எஸ். ஜி. ஜானகிக்குச் சாயா மகளாகப் பிறந்தார்.. ஆர். வி. கல்லூரியில் கடிகாரக் கலையியல் கல்வி பயின்ற பிறகு இந்துசுதான் எந்திர கருவிகள் நிறுவனத்தில் கடிகார சில ஆண்டுகள் கடிகார கம்மியராகப் பணியாற்றினார். பின்னர் சென்னையில் நடந்த தூர்தர்ஷன் தேசிய போட்டியில் கருநாடகத்தினைப் பிரதிநிதித்துவப்படுத்தினார். தமிழ் மொழி திரைப்படமான *ஜோதி* (1983) மூலம் திரைப்படத்துறையில் அறிமுகமானார். மேலும் புட்டண்ணா கனகலின் அம்ருதா காளிகே (1984) மூலம் கன்னடத்தில் அறிமுகமானார்.

தற்போது *கானா சந்தனா* நிகழ்ச்சியின் நடுவராக உள்ளார், மேலும் கோவிட்-19 தொற்றின் போதிலிருந்து மெய்நிகர் கச்சேரிகளைச் செய்து வருகிறார்.

1988ஆம் ஆண்டில் "காடினா பெங்கி" திரைப்படத்தில் "*ருதுமனா சம்புதடி*" பாடலுக்காகச் சிறந்த பெண் பின்னணி பாடகருக்கான கர்நாடக மாநில திரைப்பட விருதைப் பெற்ற முதல் பாடகி சாயா ஆவார்.

## விருதுகள்

* 2010 – கர்நாடகா ராஜ்யோத்சவ பிரசஸ்தி
* 1988 – சிறந்த பெண் பின்னணிப் பாடகிக்கான கருநாடக மாநில திரைப்பட விருது - பாடல்: *ருத்துமன சம்புத்தடி* இருந்து *காடினா பெங்கி*
* 1995 – சிறந்த பெண் பின்னணிப் பாடகிக்கான கர்நாடக மாநில திரைப்பட விருது - பாடல்: *இப்பானி தபிடா இலியலி* இருந்து *ராஷ்மி*

## மேலும் காண்க

* பெங்களூர் இலதா
* பி. கே. சுமித்ரா
* இரத்னமாலா பிரகாஷ்
* சந்திரிகா குருராஜ்

## மேற்கோள்கள்

## வெளி இணைப்புகள்

* 
* 

பகுப்பு:1967 பிறப்புகள்
பகுப்பு:கன்னட மக்கள்
பகுப்பு:கன்னடத் திரைப்படப் பின்னணிப் பாடகர்கள்
பகுப்பு:வாழும் மக்கள்
சுப்ரியா லோகித்

**சுப்ரியா லோகித்** (*Supriya Lohith*) என்ற **சுப்ரியா ராம்** என்பவர் ஒருபின்னணி பாடகர் ஆவார். இவர் கன்னட திரைப்படங்களில் பாடல்கள் பாடியுள்ளார். இவர் முனிவெங்கடப்பா வித்துவானிடம் கருநாடக இசையில் அடிப்படை பயிற்சி பெற்றவர். இவர் தனது முதல் பாடலை 2007-இல் பதிவு செய்தார். இவருக்கு 500 படங்களுக்கு மேல் பாடல்கள் பாடியுள்ளார்.

## திரைப்படவியல்

## மேற்கோள்கள்

பகுப்பு:கன்னடத் திரைப்படப் பின்னணிப் பாடகர்கள்
பகுப்பு:கன்னட மக்கள்
பகுப்பு:வாழும் மக்கள்
படே நாகஜோதி

**படே நாகஜோதி** (பிறப்பு 1994) தெலுங்கானா மாநிலத்தைச் சேர்ந்த இந்திய அரசியல்வாதி ஆவார். அவர் முலுகு மாவட்ட ஊராட்சிக் குழுத் தலைவராக உள்ளார் .

## ஆரம்பகால வாழ்க்கை.
1994 ஆம் ஆண்டில் முந்தைய வாரங்கல் மாவட்டத்தின் எஸ். எஸ். தட்வாய் மண்டலத்தின் கல்வப்பள்ளி கிராமத்திற்கு அருகிலுள்ள காடுகளில் படே நாகேஸ்வர ராவ் மற்றும் ராஜேஸ்வரி ஆகியோருக்குப் பிறந்தார். அவரின் தந்தை மற்றும் தாய் இருவரும் முன்னாள் மாவோயிச தலைவர்கள் ஆவர். அவரது மாமா படே சோக்கா ராவ் என்ற தாமோதரும் தடைசெய்யப்பட்ட மாவோயிசக் கட்சியில் உறுப்பினராக உள்ளார் . தனது தாத்தா, பாட்டியால் வளர்க்கப்பட்டு, கல்வப்பள்ளியில் உள்ள ஒரு ஆசிரமப் பள்ளியில் தனது ஆரம்பக் கல்வியை முடித்தார், பின்னர் ஹனுமகொண்டாவில் உள்ள சைதன்யா உயர்நிலைப் பள்ளியில் சேர்ந்தார். மருத்துவராக இருந்த தனது தந்தைவழி அத்தையின் ஆலோசனையின் பேரில் அவர் தேர்தல் அரசியலை எடுத்தார். இவர் முதுகலை அறிவியல் பட்டம் பெற்றவர்.  இளங்கலை கல்வியியல் பட்டமும் பெற்றுள்ளார். வாரங்கல்லில் உள்ள காகதீய பல்கலைக்கழகத்தில் பட்டம் பெற்றார் .அரசியலில் நுழைந்த பிறகு ஆசிரியர் பணியை விட்டு விலகினார்  . இவர் கோயா பழங்குடியினத்தைச் சேர்ந்தவர் .

## தொழில்
நாகஜோதி ஒரு கிராமத் தலைவராக தனது அரசியல் வாழ்க்கையைத் தொடங்கினார். 2019 ஆம் ஆண்டில் தனது சொந்த கிராமமான கலாவப்பள்ளியில் உள்ளூர் மாவட்ட ஊராட்சித் தேர்தலில் சுயேட்சையாகப் போட்டியிட்டு வெற்றி பெற்றார்.  பின்னர் ZPTC இன் துணைத் தலைவராக இருந்தார்.முலுக் சட்டமன்றத் தேர்தலில் சீதக்காவிற்கு எதிராக முலுகு தொகுதியில் போட்டியிட பாரத் ராஷ்டிர சமிதி (பிஆர்எஸ்) வேட்பாளராக அவர் அறிவிக்கப்பட்டார் .நவம்பர் 10, 2023 அன்று தனது வேட்பு மனுவை தாக்கல் செய்த பிறகு, அவர் ஒரு பெரிய சாலை நிகழ்ச்சியில் பங்கேற்றார்   . நவம்பர் 30 அன்று நடைபெற்ற தேர்தலில் சீதக்காவிடம் 33,700 வாக்குகள் வித்தியாசத்தில் தோல்வியடைந்தார் .

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:1994 பிறப்புகள்
பகுப்பு:வாழும் மக்கள்
பகுப்பு:தெலங்காணா அரசியல்வாதிகள்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
பகுப்பு:பாரத் இராட்டிர சமிதி அரசியல்வாதிகள்
லியுட்மிலா யெஃபிமென்கோ

**லியுட்மைலா பைலிபிவ்னா யெஃபிமென்கோ** ( *Lyudmyla Pylypivna Yefymenko*; பிறப்பு 25 செப்டம்பர் 1951 ) என்பவர் ஒரு உக்ரைனியத் திரைப்பட நடிகையும் திரைப்பட இயக்குநரும் ஆவார். லியுட்மிலா யெஃபிமென்கோ  உக்ரைனின் தகுதி வாய்ந்த கலைஞர், உக்ரைன் மக்கள் கலைஞர், மற்றும் இளவரசி ஓல்காவின் ஆணை உள்ளிட்ட விருதுகளைப் பெற்றவர்.

## துவக்ககால வாழ்க்கை
லியுட்மிலா யெஃபிமென்கோ சோவியத் ஒன்றியத்தின், உக்ரைன் சோவியத் சோசலிச குடியரசின்  கீவ்  நகரில் 1951 செப்டம்பர் 25 அன்று பிறந்தார். இவரின் பெற்றோர் பைலிப் மற்றும் ஹன்னா யெஃபிமென்கோ ஆகியோராவர். இவரின் பெற்றோர் இவருக்கு லியுட்மைலா பைலிபிவ்னா யெஃபிமென்கோ என்ற பெயரை இட்டனர். இவர் 1972 ஆம் ஆண்டு ஜெராசிமோவ் ஓளிப்பதிவு கல்விக் கூடத்தில் நடிப்புத் துறையில் பட்டம் பெற்றார்.

## தொழில்
லியுட்மிலா யெஃபிமென்கோ தன் பட்டப் படிப்பிற்குப் பிறகு 1972 முதல், யெஃபிமென்கோ கியேவில் உள்ள டோவ்சென்கோ பிலிம் ஸ்டுடியோவில் பணிபுரிந்து வருகிறார். இவர் *பரேண்டம் அட்ரஸ்* திரைப்படத்தின் வழியாக திரைப்பட நடிகையாக  அறிமுகமானார். அதன்பின்னர் *தி லெஜண்ட் ஆஃப் பிரின்சஸ் ஓல்கா* படத்தில் முக்கிய பாத்திரத்திலும் மற்றும் *பிரேயர் ஃபார் ஹெட்மேன் மஸெபா* படத்தில் வாசில் கொச்சுபேயின் மனைவி பாத்திரம் உட்பட இருபத்தைந்துக்கும் மேற்பட்ட வேடங்களில் நடித்துள்ளார்.

லியுட்மிலா யெஃபிமென்கோ  உக்ரேனிய ஒளிப்பதிவாளர்கள் சங்கத்தில் உறுப்பினராக உள்ளார்.

## தனிப்பட்ட வாழ்க்கை
லியுட்மிலா யெஃபிமென்கோ சக திரைப்பட இயக்குநரான  யூரி இலியென்கோ என்பவரை மணந்தார். இந்த இணையருக்கு இரண்டு மகன்கள் பிறந்தனர். இந்த இணையரின் மகன்களான ஆண்ட்ரி இலியென்கோ ( பிறப்பு 1987 ) மற்றும் பைலிப் இலியென்கோ ( பிறப்பு 30 செப்டம்பர் 1977 ) திரைப்பட நடிகர், தயாரிப்பாளர் மற்றும் அரசியல்வாதியாக உள்ளனர். 2012 உக்ரேனிய நாடாளுமன்றத் தேர்தலின் போது, "ஸ்வோபோடா"வின் தேர்தல் பட்டியலில் பிலிப் 122வது இடத்தில் இருந்தார், மேலும் ஆண்ட்ரி அதே கட்சியின் வேட்பாளராக தொகுதி எண். 215 இல் தேர்ந்தெடுக்கப்பட்டார்; ஆண்ட்ரி பாராளுமன்றத்திற்கு தேர்ந்தெடுக்கப்பட்டார் ஆனால் பிலிப் தேர்ந்தெடுக்கப்படவில்லை. இவரது கணவரான யூரி இலியென்கோ புற்று நோயால் பாதிக்கபட்டார். அந்த நோயின் காரணமாக 2010 ஆம் ஆண்டு அவர் தன் 73 ஆம் வயதில் இறந்தார்.

## விருதுகளும் கௌரவங்களும்
லியுட்மிலா யெஃபிமென்கோவுக்கு முறையே 1998 மற்றும் 2008 இல் உக்ரைனின் மரியாதைக்குரிய கலைஞர் மற்றும் உக்ரைனின் மக்கள் கலைஞர் என்ற பட்டங்கள் வழங்கப்பட்டன. 11 செப்டம்பர் 2021 அன்று, லியுட்மிலா யெஃபிமென்கோவுக்கு 3 ஆம் நிலையிலான இளவரசி ஓல்காவின் ஆணை விருது வழங்கப்பட்டது.

## மேற்கோள்கள்

## வெளி இணைப்புகள்
*

பகுப்பு:உக்ரைனிய திரைப்பட நடிகைகள்
பகுப்பு:சோவியத் திரைப்பட இயக்குநர்கள்
பகுப்பு:வாழும் மக்கள்
பகுப்பு:1951 பிறப்புகள்
சைத்ரா எச். ஜி.

**சைத்ரா எச். ஜி.** (*Chaitra H. G.*) ஓர் இந்துஸ்தானி பாரம்பரியப் பாடகர் ஆவார். இவர் முக்கியமாகத் தென்னிந்தியத் திரையுலகின் கன்னடம் திரைப்படத் துறை பின்னணிப் பாடகர் ஆவார். சைத்ரா தகவல் அறிவியல் துறையில் பொறியியலாளர் ஆவார். விளையாட்டில் சீருடைப்பயிற்சி மற்றும் வாள்வீச்சு ஆகிய இரண்டிலும் தேசிய அளவிலான பதக்கம் வென்றவர்.

## கண்ணோட்டம்
1993ஆம் ஆண்டில், தனது எட்டாவது வயதில், வி. மனோகரின் இசை இயக்கத்தில் *பெத்த கிருஷ்ணா ரங்கினாடா*  திரைப்படத்திற்காகப் பாடுவதற்காக சைத்ரா இசைத்துறையில் அறிமுகமானார். இது சைத்ராவின் பின்னணிப் பாடகியாக வாழ்க்கையின் தொடக்கமாக அமைந்தது.

இவர் 2003ஆம் ஆண்டில் திரைப்படப் பின்னணி பாடலுக்குப் *பகவான்* திரைப்படத்தில் அறிமுகமானார். இவரது வழக்கத்திற்கு மாறான குரல் மற்றும் அவரது பாடும் பாணி பெயர் பெற்றது. இவரது "குடுகா குடுகா" பாடல் கன்னட மொழி படமான *அமிர்ததாரேவில்* இடம் பெற்றது. இந்தப் பாடல் மூலம் 2005ஆம் ஆண்டில் சிறந்த பின்னணிப் பாடகிக்கான மாநில விருதைப் பெற்றார்.

## பாராட்டுகள்

* 2005–06: சிறந்த பெண் பின்னணிப் பாடகிக்கான கருநாடக மாநில திரைப்பட விருது: "குடுகா குடுகா" *அமிர்ததாரே*
* 2007: சுழற்சங்க பெங்களூர் மைய நகரம் & பிரிகேட் குழுமத்தின் இளம் சாதனையாளர்களுக்கான சிறப்பு விருது
* 2012: சிறந்த பாடகருக்கான உதயா தொலைக்காட்சி குடும்ப விருது: "ஜோகாலி"

## மேற்கோள்கள்

## வெளி இணைப்புகள்

* 
* 

பகுப்பு:1984 பிறப்புகள்
பகுப்பு:தெலுங்குத் திரைப்படப் பின்னணிப் பாடகர்கள்
பகுப்பு:மலையாளத் திரைப்படப் பின்னணிப் பாடகர்கள்
பகுப்பு:கன்னடத் திரைப்படப் பின்னணிப் பாடகர்கள்
பகுப்பு:வாழும் மக்கள்
கௌஹர் அரா பேகம்

**கௌஹர் அரா பேகம்** (*Gauhar Ara Begum*) (   ; 17 சூன் 1631 – c. 1706) ஒரு முகலாய இளவரசியும் முகலாயப் பேரரசர் ஷாஜகான் மற்றும் அவரது மனைவி மும்தாஜ் மஹாலின் பதினான்காவது மற்றும் இளைய குழந்தையும் ஆவார்.

1631-ஆம் ஆண்டில் அவரது தாயார் அவரைப் பெற்றெடுத்து இறந்தார். இருப்பினும், கௌஹர் ஆரா பிரசவத்தில் இருந்து தப்பி, மேலும் முக்கால் நூற்றாண்டு காலம் வாழ்ந்தார். அவரைப் பற்றியும், தனது தந்தையின் சிம்மாசனத்திற்கான வாரிசுப் போரில் அவர் ஈடுபட்டாரா என்பதும் பற்றி அதிகம் அறியப்படவில்லை.

கௌஹர் ஆரா 1706 ஆம் ஆண்டில் தனது 75 வயதில் இறந்தார்.

## வாழ்க்கை
தாயார் மும்தாஜ் மஹால் இறந்த நாளான 1631 சூன் 17 அன்று பிறந்த கௌஹர் அரா பேகம், தனது தந்தை மற்றும் சகோதரரின் ஆட்சிக் காலம் முழுவதும் மிகவும் தாழ்ந்த ஆளுமையைக் கொண்டிருந்ததாகத் தெரிகிறது. வாரிசுப் போரின் போது அரியணைக்கான தனது நான்காவது சகோதரர் முராத் பக்சின் முயற்சியை அவர் ஆதரித்திருக்கலாம் என்று சான்றுகள் தெளிவற்ற முறையில் சுட்டிக்காட்டுகின்றன.  உண்மையாக இருந்தால், இந்தப் பாத்திரம் குறிப்பாக சுறுசுறுப்பாக இருந்திருக்க வாய்ப்பில்லை, ஏனெனில் அவரின் தந்தை மற்றும் சகோதரி ஜஹானாரா போலல்லாமல், அவர் பின்னர் இவரது வெற்றிகரமான சகோதரர் ஔரங்கசீப்பால் சிறையில் அடைக்கப்படவில்லை.

தனது தந்தையின் வீழ்ச்சியைத் தொடர்ந்து, தனது உறவினர்களின் திருமணங்களை ஏற்பாடு செய்வதில் தன்னை ஈடுபடுத்திக் கொண்டார். அவரது அண்ணன் தாரா மகன் சிபிகர் ஷிகோ 1673 இல் அவுரங்கசீப்பின் மகள் ஜுப்தாத்-உன்-நிஸாவை மணந்தபோது, கௌஹர் ஆராவும் அவரது தாய்வழி உறவினர் ஹமிதா பானு பேகமும் திருமண விழாவை ஏற்பாடு செய்தனர். 1672 ஆம் ஆண்டில் தாராவின் பேத்தி சலீமா பானு பேகம் (கவுகார் அரா தத்தெடுத்து வளர்த்தவர்) மற்றும் அவுரங்கசீப்பின் நான்காவது மகன் இளவரசர் முகமது அக்பர் ஆகியோரின் திருமண ஏற்பாட்டில் அவர் ஒரு பெரிய பங்கினை வகித்துள்ளார். மணமகளின் தாயின் இடத்தை அவர் ஏற்றுக்கொண்டார், இத்திருமணம் ஒரு காலா நிகழ்வு என்று விவரிக்கப்பட்டது. "டெல்லி வாயிலிலிருந்து பேகமின் மாளிகைக்கு செல்லும் சாலையின் இருபுறமும் அலங்கார மரக் கட்டமைப்புகள் ஒளிரும் வகையில் அமைக்கப்பட்டன".

## இறப்பு
கௌஹர் அரா பேகம் 1706இல் ஷாஜகானாபாத்தில் இறந்தார். அந்த நேரத்தில் தக்காணத்தில் நிறுத்தப்பட்டிருந்த ஔரங்கசீப், தனது தங்கையின் மரணத்தால் பாதிக்கப்பட்டார். "ஷாஜகானின் அனைத்து குழந்தைகளிலும், அவளும் நானும் மட்டுமே எஞ்சியிருந்தோம்" என்று அவர் தொடர்ந்து கூறியதாக கூறப்படுகிறது.

## மேற்கோள்கள்

பகுப்பு:1706 இறப்புகள்
பகுப்பு:1631 பிறப்புகள்
பகுப்பு:முகலாய அரச குடும்பத்தினர்
கனிநாத்

**பாபா கனிநாத்** (*Baba Ganinath*) கனிநாத் ஜி மகாராஜ் என்றும் அழைக்கப்படுபவர், ஒரு இந்துத் துறவியும் ஒரு நாட்டுப்புற தெய்வமாக வழிபடப்படுபவரும் ஆவார். அவர் இந்தியாவில் குல்தேவ்தா (சமூக கடவுள் அல்லது ஹல்வாய் மற்றும் கானு சமூகத்தின் குல்குரு) என்று வணங்கப்படுகிறார்.   அவரை வழிபடுபவர்கள் அவரை சிவபெருமானின் அவதாரமாகக் கருதுகின்றனர்.  இவரை நினைவுகூரும் வகையில் 2018 ஆம் ஆண்டில் இந்திய அரசின் தபால் துறையால் ஒரு அஞ்சல் தலை வெளியிடப்பட்டது.

## வாழ்க்கை வரலாறு
மஹ்பீகார் (இப்போது பீகாரின் வைஷாலி மாவட்டத்தில்) கங்கை நதிக்கரையில் வாழ்ந்த மன்சாராமுக்கு பாபா கனிநாத் பிறந்தார். புராணங்களின்படி, அவர் தனது குழந்தைப் பருவத்திலிருந்தே அற்புதங்களைக் காட்டத் தொடங்கினார்.  அற்புதங்களைப் பார்த்த பிறகு, மக்கள் சிவனைப் புகழ்ந்து அவருக்கு "கனிநாத்" என்று பெயரிட்டனர். சம்வாத் 1024 இல், அவர் விக்ரமஷிலா பல்கலைக்கழகத்தில் பயின்றார், மேலும் எட்டு சித்திகள் மற்றும் ஒன்பது நிதிகளில் சிக்கனத்துடனும் யோகக்கலையில் தேர்ச்சி பெற்றார். அவர் சந்தேலா மன்னர் ராஜா தங்கின் மகள் கேமாவுடன் திருமணம் செய்து கொண்டார். இவரது 5 குழந்தைகள் முறையே ராய்சந்திரா, ஸ்ரீதர், கோவிந்த், சோன்மதி மற்றும் ஷில்மதி ஆவர்.

மன்னராக ஆன பிறகு (விக்ரம் சம்வாத் 1060 இல் ராஜா), கனிநாத் தனது மூதாதையர் மன்னர்களால் வெல்லப்பட்ட மாநிலங்களை ஒன்றிணைத்து, அவற்றில் சுயாட்சியையும் ஒழுங்கையும் நிறுவினார். சகவாழ்வு மற்றும் இரக்கத்துடன், அவர் அனைத்து மாநிலங்களையும் ஒரே மாநிலமாக ஒருங்கிணைத்தார்.

யவனர்களிடமிருந்து சமூகத்தை விடுவிப்பதற்காக, அவர் தனது மகன்களான ராய்சந்திரா மற்றும் ஸ்ரீதர் தலைமையில் ஒரு படையை உருவாக்கினார். கடுமையான போரில் யவனர்கள் தோற்கடிக்கப்பட்டனர். யவனர்களின் தலைவரான சர்தார் லால் கான் பாபா, கனிநாத்தின் தாக்கத்தால் அவரது சீடராக ஆனார், மேலும் அவரது வாழ்நாள் முழுவதும் அவருக்கு சேவை செய்தார். கனு கனிநாத் மகாராஜ் மற்றும் மாதா கேமா ஆகியோர் பல்வையா தாம் (பல்வையா தம்) என்ற இடத்தில் ஒன்றாக சமாதி  எடுத்துக் கொண்டனர், இது ஹாஜிபூரில் உள்ள அனைத்து ஹல்வாய், கானு மற்றும் மாதேசியா சமூகத்தினரின் வழிபாட்டு மையமாகும்.

## விழாக்கள் மற்றும் திருவிழாக்கள்
கனிநாத் கண்காட்சி (*கனிநாத் ஜீ கா மேளா*) ஆண்டுதோறும் ஏற்பாடு செய்யப்பட்டு, சுமார் 85 ஆண்டுகளுக்கு முன்பு மடேசியா வைசிய மகா சபையால் நிறுவப்பட்டது. முன்னதாக இந்த கண்காட்சி பீகாரின் வைஷாலி மாவட்டத்தில் உள்ள மஹ்னரில் ஏற்பாடு செய்யப்பட்டது, அங்கு கனிநாத் கோயிலும் தெய்வமும் கங்கை நதியின் வெள்ளத்தால் அரிக்கப்பட்டன.  வைஷாலி மாவட்டத்தில் ஹாஜிபூருக்கு அருகிலுள்ள பிதுபூரில் இந்த கண்காட்சி கிருஷ்ணர் பிறந்த நாளிற்குப் பிறகு (ஆகஸ்ட் மாதத்தில் அடுத்த சனிக்கிழமை) கொண்டாடப்படுகிறது.

கனு ஜெயந்தி ஹல்வாய், மாதேசியா மற்றும் கானு சமூகத்தினரால் கொண்டாடப்படுகிறது. பாபா கனிநாத் கோயிலின் வளர்ச்சிக்காக பீகார் அரசு 7 கோடி ரூபாய் ஒதுக்கியுள்ளது. செப்டம்பர் 7 அன்று, ஹாஜிபூர், மகாநார், பால்வையாவில் அடிக்கல் நாட்டப்பட்டது. இந்த நிகழ்ச்சியில் துணை முதல்வர் சுஷில் கே. மோடி, ஒன்றியய அமைச்சர் ராம் விலாஸ் பாஸ்வான், பீகார் சுற்றுலாத்துறை அமைச்சர் பிரமோத் குமார், சந்திரமுகி தேவி மற்றும் சட்டமன்ற உறுப்பினர்கள் உள்ளிட்ட பிரமுகர்கள் கலந்து கொண்டனர். 

## நினைவேந்தல்
2018 செப்டம்பர் 23 அன்று, சந்த் கனிநாத்தின் நினைவாக இந்திய அரசு ஒரு நினைவு அஞ்சல் தலையை வெளியிட்டது.     அஞ்சல் தலையை தொலைத்தொடர்பு இணை அமைச்சரும் ரயில்வே இணை அமைச்சருமான மனோஜ் சின்ஹா 23 செப்டம்பர் 2018 அன்று வெளியிட்டார்.

## மேற்கோள்கள்

பகுப்பு:இந்து வட்டாரக் கடவுள்கள்
1,5-ஈரமினோநாப்தலீன்

**1,5-ஈரமினோநாப்தலீன்** (*1,5-Diaminonaphthalene*) என்பது  C10H6(NH2)2 என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கரிம வேதியியல் சேர்மமாகும்.  இது அறியப்பட்டுள்ள பல ஈரமினோநாப்தலீன் சேர்மங்களில் ஒன்றாகும். நிறமற்ற திண்மப் பொருளாகக் காணப்படும் 1,5-ஈரமினோநாப்தலீன் காற்றில் ஆக்சிசனேற்றத்தால் கருமையாகிறது.

## தயாரிப்பு
1,5-இருநைட்ரோநாப்தலீனை  குறைத்தல் வினைக்கு உட்படுத்துவதன் மூலம் தயாரிக்கப்படுகிறது. இநத 1,5-இருநைட்ரோநாப்தலீனை  1,8- சமபகுதியங்களை நைட்ரோயேற்றம் செய்து தயாரித்துக் கொள்ளலாம். அம்மோனியம் சல்பைட்டுடன் 1,5-ஈரைதராக்சிநாப்தலீனைச் சேர்த்து சூடாக்கியும் இதை தயாரிக்கலாம். இது நாப்தலீன்-1,5-ஈரைசோசயனேட்டு தயாரிக்க உதவும் முன்னோடிச் சேர்மமாகும். சிறப்பு பாலியூரிதீன்களுக்கு தயாரிப்பிலும் பயன்படுத்தப்படுகிறது.

## மேற்கோள்கள்

பகுப்பு:நாப்தைலமீன்கள்
பகுப்பு:டையமீன்கள்